Actrița Oana Mardare de la Reactor de creație și experiment, un teatru independent clujean situat pe strada Petofi Sandor nr 4, a fost luată pe sus și băgată în dubă de jandarmi în timpul mitingului anti LGBT și de susținere al familiei tradiționale organizat astăzi, de la ora 13.00, în Piața Avram Iancu din Cluj-Napoca de partidele Noua Dreaptă (ND), Partidul România Unită (PRU) și Partidul România Mare (PRM).

Oana Mardare a terminat facultatea de teatru a Universității Babeș-Bolyai, are un masterat la Barcelona și este membru fondator al teatrului independent Reactor de creație și experiment, care s-a impus în trei ani pe scena independentă din Cluj-Napoca și a cărui spectacole au fost premiate la festivaluri mari din România. De asemenea se bucură de succes de critică. În acest moment, este cel mai dinamic teatru independent din Cluj alături de teatrele Creat.Act.Enjoy sau Zug.zone.

Siteul Clujulcultural.ro a scris deseori despre spectacolele și evenimentele de la Reactor. Găsiți toate articolele despre zona independentă la secțiunea teatru de pe site.

Precizăm că dimineață, între 10-12 a avut loc un primul marș din istoria Clujului al comunității LGBT, fără absolut nici un incident. O relatare de la marș puteți citi AICI

Revenind, reporterii Pressone.ro au scris pe pagina oficială de facebook a siteului și au postat fotografii cu incidentul.

Iată ce au scris aceștia:

”A fost o manifestație obscenă”, spunea la microfon unul dintre liderii grupării Noua Dreaptă când, din public, a fost întrerupt de o tânără care purta un tricou de la marşul LGBT.

”A fost un simplu marș, fără nimic obscen”, a intervenit ea.

”Luați-o de aici! Nu are nicio legătură cu evenimentul nostru. E o instigatoare”, a venit replica, moment în care jandarmii s-au executat.

I-au cerut tinerei să se legitimeze, dar ea a refuzat, motivând că n-are buletinul. Jandarmii i-au cerut să-i însoțească spre dubă, dar tânăra s-a opus categoric: ”Vreau să asist până la capăt la discursurile de aici. Sunt într-un loc public, am dreptul să fac asta”.

Au urmat secvențe uluitoare. Mai mulți jandarmi au târât-o pe tânără spre dubă. ”Vreau să-mi iau bicicleta și să plec acasă”, a venit rugămintea în lacrimi a tinerei, care s-a așezat pe caldarâm, opunând rezistență. În final, jandarmii au luat-o pe sus și au băgat-o în dubă, îmbrâncindu-i pe jurnaliștii aflați în zonă”.

La manifestaţia organizată de Noua Dreaptă, PRU şi PRM au participat circa 100 de persoane, a scris Pressone.

Reporterul Clujulcultural.ro a recunoscut-o pe tânără în persoana actriței Oana Mardare.

Fotografiile au fost realizate de Raul Ștef de la Pressone.ro

Oana Mardare băgată în dubă.

Vom reveni.

UPDATE 1

Poziția oficială a jandarmeriei:

”În data de 01.07.2017, pe timpul desfășurării unei manifestări publice autorizate, sub egida ‘Miting pentru normalitate’, organizată de către Partidul Noua Dreaptă – Filiala Cluj-Napoca și Partidul România Unită – Organizația Județeană Cluj, în Piața Avram Iancu din municipiul Cluj=Napoca, o persoană de sex feminin s-a deplasat cu o bicicletă în imediata apropiere a locului în care organizatorii țineau un discurs, trecând la adresarea unor cuvinte și expresii de contestare a legitimității desfășurării adunării publice, fapt ce a provocat întreruperea acesteia.

Deși a fost somată de către efectivele de jandarmi din dispozitiv să înceteze actele de tulburare și întrerupere a adunării publice, precum și să părăsească locul desfășurării acesteia, persoana în cauză a refuzat.

Pentru evitarea unei posibile stări conflictuale cu participanții la adunarea publică, a fost condusă la sediul Secției 2 Poliție, unde s-a procedat la legitimarea acesteia și stabilirea identității, precum și efectuarea de verificări privind posibila încălcare a prevederilor Legii nr. 60/1991 privind organizarea și desfășurarea adunărilor publice”.

UPDATE 2:

Poziția Actriței Oana Mardare: